তথ্যবিবরণী নম্বর : ৩৫৪৯

**প্রধানমন্ত্রীর প্রেস সচিব ইহসানুল করিমের মৃত্যুতে মন্ত্রী ও প্রতিমন্ত্রীর শোক**

ঢাকা, ২৬ ফাল্গুন (১০ মার্চ):

প্রধানমন্ত্রীর প্রেস সচিব ইহসানুল করিমের মৃত্যুতে মন্ত্রী ও প্রতিমন্ত্রীগণ গভীর শোক ও দুঃখ প্রকাশ করেছেন।

শোক প্রকাশ করেছেন, বেসামরিক বিমান পরিবহন ও পর্যটন মন্ত্রী মুহাম্মদ ফারুক খান, সমাজকল্যাণমন্ত্রী ড. দীপু মনি, ধর্মমন্ত্রী মোঃ ফরিদুল হক খান, গৃহায়ন ও গণপূর্ত মন্ত্রী র আ ম উবায়দুল মোকতাদির চৌধুরী কৃষিমন্ত্রী ড. মোঃ আব্দুস শহীদ, যুব ও ক্রীড়া মন্ত্রী নাজমুল হাসান, পানিসম্পদ প্রতিমন্ত্রী জাহিদ ফারুক, ও পল্লী উন্নয়ন ও সমবায় বিভাগের প্রতিমন্ত্রী মোঃ আব্দুল ওয়াদুদ, শ্রম ও কর্মসংস্থান প্রতিমন্ত্রী মোঃ নজরুল ‍ইসলাম চৌধুরী এবং প্রাথমিক ও গণশিক্ষা প্রতিমন্ত্রী রুমানা আলী।

পৃথক পৃথক শোকবার্তায় তাঁরা মরহুমের বিদেহী আত্মার মাগফেরাত কামনা করেন এবং শোকসন্তপ্ত পরিবারের সদস্যদের প্রতি গভীর সমবেদনা জ্ঞাপন করেন।

#

গিয়াস/পাশা/সায়েম/আব্বাস/২০২৪/২৩০০ ঘণ্টা

তথ্যববিরণী নম্বর : ৩৫৪৮

**প্রধানমন্ত্রীর প্রেস সচিবের মৃত্যুতে পরিবেশমন্ত্রীর শোক**

ঢাকা, ২৬ ফাল্গুন (১০ মার্চ):

 প্রধানমন্ত্রীর প্রেস সচিব ইহসানুল করিমের মৃত্যুতে গভীর শোক ও দুঃখ প্রকাশ করেছেন পরিবেশ, বন ও জলবায়ু পরিবর্তন মন্ত্রী সাবের হোসেন চৌধুরী।

 আজ এক শোকবার্তায় মন্ত্রী মরহুমের বিদেহী আত্মার মাগফেরাত কামনা করেন ও তাঁর শোকসন্তপ্ত পরিবারের সদস্যদের প্রতি সমবেদনা প্রকাশ করেন।

#

দীপংকর/পাশা/সায়েম/মোশারফ/জয়নুল/২০২৪/২২৫৭ঘণ্টা

তথ্যববিরণী নম্বর : ৩৫৪৭

**বৃহত্তর ময়মনসিংহের উন্নয়নের জন্য চাই সম্মিলিত প্রয়াস**

 **--- ধর্মমন্ত্রী**

ঢাকা, ২৬ ফাল্গুন (১০ মার্চ):

 ধর্মমন্ত্রী মোঃ ফরিদুল হক খান বলেছেন, বৃহত্তর ময়মনসিংহের উন্নয়নের জন্য চাই সম্মিলিত প্রয়াস। উন্নয়নের জন্য চাই ঐক্য। উন্নয়নের জন্য ঐক্যের বিকল্প নেই।

 আজ ঢাকায় জাতীয় যাদুঘরে বঙ্গমাতা শেখ ফজিলাতুন্নেছা মুজিব মিলনায়তনে বৃহত্তর ময়মনসিংহ অঞ্চলের উন্নয়ন ভাবনা এবংমন্ত্রী, প্রতিমন্ত্রী ও সংসদ সদস্যদের সংবর্ধনা অনুষ্ঠানে প্রধান অতিথির বক্তব্যে ধর্মমন্ত্রী এসব কথা বলেন।

 ধর্মমন্ত্রী বলেন, মানব সভ্যতার ইতিহাসে উন্নয়ন আকাক্সক্ষা একটি চিরন্তন ঘটনা। সভ্যতার শুরু থেকেই প্রতিনিয়তই মানুষ নিজেকে অতিক্রম করার নিরন্তর চেষ্টা চালিয়ে যাচ্ছে। ভবিষ্যতেও এটি চলবে। আমাদের মূল উন্নয়ন দর্শনটি দিয়ে গেছেন স্বাধীন বাংলাদেশের স্বপ্নদ্রষ্টাও জাতির পিতা বঙ্গবন্ধু শেখ মুজিবুর রহমান। বঙ্গবন্ধুর আজন্ম লালিত স্বপ্ন ছিলো সোনার বাংলা গড়ে তোলা। এটি এমন এক উন্নয়ন দর্শন যেটি সর্বদাই প্রাসঙ্গিক থাকবে। প্রধানমন্ত্রী শেখ হাসিনার নেতৃত্বে আমরা সে লক্ষ্যেই কাজ করে যাচ্ছি।

 ধর্মমন্ত্রী আরো বলেন, সময়ের সাথে সাথে উন্নয়ন পরিকল্পনায় নতুন নতুন দৃষ্টিভঙ্গি বা দর্শন যুক্ত হয়েছে। বর্তমানে টেকসই উন্নয়নের সাথে নতুন যে দর্শন যুক্ত হয়েছে সেটি হল অন্তর্ভুক্তিমূলক উন্নয়ন। এসডিজি'র একটি মূলনীতি হলো কাউকে পিছিয়ে রাখা যাবে না। উন্নয়ন হতে হবে সুষম, কোনরূপ বৈষম্য রাখা যাবে না।

 মোঃ ফরিদুল হক খান বলেন, দেশের উন্নয়নের জন্য সরকার একটি গুরুত্বপূর্ণ ফ্যাক্টর। দেশপ্রেমী, প্রগতিশীল, উন্নয়নকামী ও ইতিবাচক নেতৃত্ব ছাড়া দেশের উন্নয়ন সম্ভব নয়। যে নেতৃত্ব দেশপ্রেম, প্রগতি ও উন্নয়নের কথা বলে সেই নেতৃত্বকে এগিয়ে নিতে হবে, সাধ্যমতো পৃষ্ঠপোষকতা করতে হবে। প্রধানমন্ত্রী দেশের উন্নয়নে যে কর্মসূচি হাতে নিয়েছেন সেগুলোকে এগিয়ে নিতে হবে। রূপকল্প ২০৪১ ও ডেল্টা প্লান ২১০০ বাস্তবায়িত হলেই বাংলাদেশের প্রতিটি জনপদের চেহারা পাল্টে যাবে।

 বৃহত্তর ময়মনসিংহ সমন্বয় পরিষদের চেয়ারম্যান ও সরকারি প্রতিষ্ঠান সম্পর্কিত সংসদীয় স্থায়ী কমিটির সভাপতি মোঃ আবুল কালাম আজাদের সভাপতিত্বে এ অনুষ্ঠানে অন্যান্যের মধ্যে বাংলাদেশ জাতীয় সংসদের উপনেতা বেগম মতিয়া চৌধুরী, বাণিজ্য প্রতিমন্ত্রী আহসানুল ইসলাম টিটু, টাঙ্গাইল-২ আসনের সংসদ সদস্য তানভীর হাসান, জামালপুর- ১ আসনের সংসদ সদস্য নূর মোহাম্মদ ও শেরপুর-৩ আসনের সংসদ সদস্য এমডি শহিদুল ইসলাম উপস্থিত ছিলেন। অনুষ্ঠানের মূল প্রবন্ধ উপস্থাপন করেন সাবেক সিনিয়র সচিব মোঃ আব্দুস সামাদ।

#

আবুবকর/পাশা/সায়েম/মোশারফ/জয়নুল/২০২৪/২২৫৫ঘণ্টা

তথ্যববিরণী নম্বর : ৩৫৪৬

**ইন্ডিপেন্ডেন্স ডিপ্লোম্যাটিক কাপ টেনিস টুর্নামেন্টের পুরস্কার বিতরণী**

ঢাকা, ২৬ ফাল্গুন (১০ মার্চ):

 আজ পররাষ্ট্র মন্ত্রণালয় আয়োজিত ইন্ডিপেন্ডেন্স ডিপ্লোম্যাটিক কাপ টেনিস টুর্নামেন্টের প্রথম আসরের সমাপনীতে প্রধান অতিথি হিসেবে বক্তব্য রাখেন পররাষ্ট্রমন্ত্রী ড. হাছান মাহ্‌মুদ । ১৩ টি দেশ ও সংস্থা এবং পররাষ্ট্র মন্ত্রণালয়সহ মোট ১৫টি দলের অংশগ্রহণে এ টুর্নামেন্টে চ্যাম্পিয়ন সুইডেন ও রানার্স আপ ডেনমার্কের দলসহ প্রতিযোগীদেরকে মেডেল ও পুরস্কার তুলেদেন মন্ত্রী। ডেনমার্কের রাষ্ট্রদূত ক্রিশ্চিয়ান ব্রিকস মোলার শ্রেষ্ঠ খেলোয়াড়ের পুরস্কারে ভূষিত হন।

 বিশেষ অতিথি হিসেবে পররাষ্ট্র সচিব মাসুদ বিন মোমেন, ব্রিটিশ হাইকমিশনার সারাহ কুক, সুইডেনের রাষ্ট্রদূত আলেকজান্দ্রা বার্গ ভন লিন্ডে, ডেনমার্কের রাষ্ট্রদূত ক্রিশ্চিয়ান ব্রিকস মোলার ও অস্ট্রেলিয়ার এক্টিং হাইকমিশনার নার্দিয়া সিম্পসন অনুষ্ঠানে শুভেচ্ছা বক্তব্য দেন।

বিদেশে বসে দেশের বিরূদ্ধে ষড়যন্ত্র-অপপ্রচার-বিষোদগারকারীদের তালিকা করুন : প্রবাসীদেরকে পররাষ্ট্রমন্ত্রী

 এর আগে সংযুক্ত আরব আমিরাতে দুই দিনের সরকারি সফরের শেষদিন স্থানীয় সময় শনিবার রাত সাড়ে ন'টায় আবুধাবির একটি হোটেলে আরব আমিরাত প্রবাসী বাংলাদেশিদের আয়োজিত সম্বর্ধনায় মন্ত্রী বিদেশে বসে দেশের বিরূদ্ধে যারা ষড়যন্ত্র, অপপ্রচার ও বিষোদগার করে তাদের তালিকা তৈরির আহবান জানান।

 পররাষ্ট্রমন্ত্রী বলেন, প্রত্যেক প্রবাসীই দেশের প্রতিনিধি এবং তাদের আচরণেই দেশ পরিচিত হয়। বিদেশে বসে দেশ ও সরকার বিরোধী প্রচারণা বন্ধে এবং প্রবাসে আইন শৃঙ্খলা বিরোধী কার্যক্রম থেকে বিরত থাকতে শক্তিশালী ভূমিকা রাখা প্রবাসীদের দায়িত্ব। বিদেশে বসে দেশের বিরূদ্ধে যারা ষড়যন্ত্র, অপপ্রচার ও বিষোদগার করে তাদের তালিকা তৈরি করুন, সরকার তদের বিরুদ্ধে যথাযথ ব্যবস্থা নিতে বদ্ধপরিকর।

 এ সময় প্রবাসীদের কল্যাণে সরকারের নানা পদক্ষেপ তুলে ধরেন মন্ত্রী। সবাই বৈধ পথে রেমিটেন্স পাঠালে দেশের অর্থনীতিতে সেটি বড় ভূমিকা রাখে উল্লেখ করে পররাষ্ট্রমন্ত্রী প্রবাসী বাংলাদেশিদেরকে বৈধ পথে দেশে রেমিটেন্স পাঠানোর আহ্বান জানান।

 বঙ্গবন্ধু পরিষদ কেন্দ্রীয় কমিটির আবুধাবি শাখা সভাপতি আলহাজ্ব ইফতেখার হোসেন বাবুলের সভাপতিত্বে এবং সাধারণ সম্পাদক নাসির উদ্দিন তালুকদারের সঞ্চালনায় জাতীয় সংসদের হুইপ সাইমুম সরওয়ার কমল, আবুধাবিতে নিযুক্ত বাংলাদেশের রাষ্ট্রদূত মোঃ আবু জাফর, আওয়ামী লীগের ধর্ম বিষয়ক সম্পাদক অ্যাড. সিরাজুল মোস্তফা বিশেষ অতিথির বক্তব্য দেন।

#

আকরাম/পাশা/সায়েম/মোশারফ/জয়নুল/২০২৪/২০৪০ঘণ্টা

তথ্যববিরণী নম্বর : ৩৫৪৪

**বিএনপি স্বাধীনতাবিরোধীদের রাজনীতিতে পুণর্বাসিত না করলে**

**বাংলাদেশের জেনোসাইড অনেক আগেই স্বীকৃতি পেতো**

 **--- পররাষ্ট্রমন্ত্রী**

ঢাকা, ২৬ ফাল্গুন (১০ মার্চ):

 পররাষ্ট্রমন্ত্রী ড. হাছান মাহ্‌মুদ বলেছেন, বিএনপি জামায়াতে ইসলামীসহ স্বাধীনতা বিরোধীদের নিয়ে জোট গঠন করে রাজনীতিতে পুণর্বাসিত না করলে বাংলাদেশের জেনোসাইড অনেক আগেই স্বীকৃতি পেতো।

 আজ রাজধানীর তোপখানা রোডে জাতীয় প্রেসক্লাবের আবদুস সালাম মিলনায়তনে ডিপ্লোম্যাটিক করেসপন্ডেন্টস এসোসিয়েশন, বাংলাদেশ (ডিক্যাব) আয়োজিত ‘বাংলাদেশে জেনোসাইড : আন্তর্জাতিক স্বীকৃতি ও ক্ষতিপূরণ’ শীর্ষক সেমিনারে প্রধান অতিথির বক্তৃতায় মন্ত্রী এ কথা বলেন।

 ডিক্যাব সভাপতি নূরুল ইসলাম হাসিবের সভাপতিত্বে ও সাধারণ সম্পাদক আশিকুর রহমান অপুর সঞ্চালনায় জাতীয় প্রেসক্লাব সভাপতি ফরিদা ইয়াসমিন এমপি বিশেষ অতিথির বক্তৃতা দেন ও ঢাকা বিশ্ববিদ্যালয়ের সেন্টার ফর জেনোসাইড স্টাডিজের পরিচালক অধ্যাপক শেখ হাফিজুর রহমান কার্জন সেমিনারে মূল প্রবন্ধ উপস্থাপন করেন।

 পররাষ্ট্রমন্ত্রী বলেন, রুয়ান্ডা, কম্বোডিয়া, ভিয়েতনাম ও আরও দেশগুলোর জেনোসাইড স্বীকৃতি পেয়েছে। সে দেশগুলোতে আমাদের মতো ৩০ লাখ নয়, তিন থেকে চার লাখ মানুষ মারা গেছে। আমাদের এখানে জেনোসাইড স্বীকৃতি না পাওয়ার অন্যতম প্রধান কারণ হচ্ছে, যারা মুক্তিযুদ্ধ চায়নি, সেই অপশক্তিকে নিয়ে রাজনীতি করার প্রবণতা এবং জামায়াতে ইসলামীসহ যারা স্বাধীনতার বিরুদ্ধে ছিল তাদের নিয়ে জোট গঠন করে রাজনীতিতে তাদের পুণর্বাসিত করা। পাশাপাশি মুক্তিযুদ্ধকে অস্বীকার করার প্রবণতা, গণহত্যাসহ মানবাধিকার লঙ্ঘনের ঘটনাকে আড়াল করার প্রবণতা -এগুলো না থাকলে বাংলাদেশের জেনোসাইড অনেক আগেই স্বীকৃতি পেতো উল্লেখ করেন মন্ত্রী হাছান।

 বাংলাদেশে ১৯৭১ সালের জেনোসাইডের স্বীকৃতি নিয়ে যারা কাজ করছেন তাদেরকে ধন্যবাদ জানিয়ে এ বিষয়ে মুক্তিযুদ্ধ বিষয়ক মন্ত্রণালয়, পররাষ্ট্র মন্ত্রণালয়, জাতিসংঘে দেশের স্থায়ী প্রতিনিধি ও গবেষকবৃন্দকে নিয়ে একটি সেল গঠন করে সমন্বিত উদ্যোগ নেওয়ার কথা বলেন পররাষ্ট্রমন্ত্রী।

 আওয়ামী লীগের যুগ্ম সাধারণ সম্পাদক হাছান মাহমুদ এ সময় সমসাময়িক প্রসঙ্গে বলেন, ৭ জানুয়ারির সুষ্ঠু নির্বাচনের পর বিশ্বের প্রায় ৮০টি দেশ ও ৩২টি আন্তুর্জাতিক সংস্থা প্রধানমন্ত্রী শেখ হাসিনাকে অভিনন্দন জানিয়েছে। আমি দেখলাম, এখন বিএনপির সিনিয়র যুগ্ম মহাসচিব রুহুল কবির রিজভী বলছেন- তাদের কৌশলে নির্বাচনের বাইরে রাখা হয়েছে। আমরা সবসময় তাদের নির্বাচনে আসতে বলেছি আর তারা নির্বাচন ভন্ডুলের অপচেষ্টা করেছে। কিন্তু এখন তারা স্বীকার করছে নির্বাচনে অংশ না নেওয়াটা তাদের বিরাট ভুল ছিলো।

#

আকরাম/পাশা/সায়েম/মোশারফ/জয়নুল/২০২৪/২০৩০ঘণ্টা

তথ্যবিবরণী                                                                                          নম্বর : ৩৫৪৩

**প্রধানমন্ত্রীর প্রেস সচিবের মৃত্যুতে তথ্য ও সম্প্রচার প্রতিমন্ত্রীর শোক**

ঢাকা, ২৬ ফাল্গুন (১০ মার্চ):

প্রধানমন্ত্রীর প্রেস সচিব বীর মুক্তিযোদ্ধা ইহসানুল করিমের মৃত্যুতে গভীর শোক ও দুঃখ প্রকাশ করেছেন তথ্য ও সম্প্রচার প্রতিমন্ত্রী মোহাম্মদ আলী আরাফাত, এমপি।

তথ্য ও সম্প্রচার প্রতিমন্ত্রী মরহুমের বিদেহী আত্মার শান্তি কামনা করেন এবং তার শোকসন্তপ্ত পরিবারের সদস্যদের প্রতি গভীর সমবেদনা জানান।

#

ইফতেখার/পাশা/সায়েম/মোশারফ/আব্বাস/২০২৪/২২০২ ঘণ্টা

তথ্যববিরণী নম্বর : ৩৫৪২

**গ্র্যাজুয়েটদের বিশ্বব্যাপী কর্মক্ষেত্রে সুযোগ নেয়ার আহ্বান জানিয়েছেন শিক্ষামন্ত্রী**

সাভার, ২৬ ফাল্গুন (১০ মার্চ):

 উচ্চশিক্ষার পাশাপাশি দক্ষতা নির্ভর সনদ নিয়ে বিশ্বব্যাপী কর্মক্ষেত্রে গ্র্যাজুয়েটদের জায়গা করে নেওয়ার আহ্বান জানিয়েছেন শিক্ষামন্ত্রী মহিবুল হাসান চৌধুরী।

 শিক্ষামন্ত্রী আজ বিরুলিয়ায় ড্যাফোডিল স্মার্ট সিটিতে বিশ্ববিদ্যালয়ের স্বাধীনতা সম্মেলন কেন্দ্রে ড্যাফোডিল ইন্টারন্যাশনাল ইউনিভার্সিটির একাদশ সমাবর্তনে এ আহ্বান জানান।

 সমাবর্তন অনুষ্ঠানে বিশ্ববিদ্যালয়ের চ্যান্সেলর রাষ্ট্রপতি মোহাম্মদ সাহাবুদ্দিনের প্রতিনিধি হিসেবে সভাপতিত্ব করেন শিক্ষামন্ত্রী মহিবুল হাসান চৌধুরী। তিনি বলেন, বাংলাদেশসহ সারা পৃথিবীতে কর্ম অপেক্ষা করছে; শুধু নিজেকে কর্ম উপেযোগী করে গড়ে তুলতে হবে। নিজেকে দক্ষ করে গড়ে তুলতে হবে। আমাদের দেশে অনেক বিদেশি প্রফেশনালস কাজ করছে। তারা অনেক বৈদেশিক মুদ্রা আয় করে নিয়ে যায়। এমনটি হবে না যে, আমরা তাদের আসতে দেবো না, আসতে না দিলে আমাদের অর্থনীতি এগুবে না। সেই জায়গাটা আমাদের করে নিতে হলে জানতে হবে কোন কোন খাতে বিদেশিকর্মী জায়গা দখল করে আছে। কোন ধরনের স্কিল তাদের আছে।

 শিক্ষামন্ত্রী বলেন, প্রফেশনাল সনদ নেওয়ার ক্ষেত্রে আমাদের দেশ এখনও প্রতিবেশি দেশগুলোর তুলনায় অনেক পিছিয়ে। বিশ্ববিদ্যালয়ের প্রাতিষ্ঠানিক শিক্ষার পাশাপাশি দক্ষতাভিত্তিক বিভিন্ন রকমের সার্টিফিকেট কোর্স ও ডিপ্লোমা কোর্স করলে দেশে ও বিদেশে আমাদের তরুণরা সফলতা অর্জন করতে পারবে।

 শিক্ষামন্ত্রী আরো বলেন, আমাদের দেশেই যে কর্মসংস্থান আছে, ডেমোগ্রাফিক ডিবিডেন্ট অনুযায়ী সেখানেও স্কিল প্রফেশনালসের একটা ঘাটতি রয়েছে। উন্নতবিশ্বে ৩০ মিলিয়ন প্রফেশনালসের ঘাটতি রয়েছে। ইতোমধ্যে আমেরিকা, জাপানেও ঘাটতি হচ্ছে। বিশাল এই সুযোগ আমাদের জন্য তৈরি হচ্ছে। দেশে বসে বিশ্ববাজার থেকে দক্ষতানির্ভর কাজ অনেক রয়েছে। কিন্তু ভাষার দক্ষতা বা স্কিল না থাকার কারণে অনেকই কাজ পাচ্ছে না। বিশ্ববিব্যাপী যে সুযোগ তৈরি হয়েছে তার সুযোগ নিতে হবে।

 অনুষ্ঠানে সমাবর্তন বক্তা হিসেবে বক্তব্য রাখেন আমেরিকার জর্জটাউন ইউনিভার্সিটির অধ্যাপক ড. ফ্রাঙ্কো গান্ডোলিফ এবং স্বাগত বক্তব্য রাখেন ড্যাফোডিল ইন্টারন্যাশনাল ইউনিভার্সিটির ট্রাস্টি বোর্ডের চেয়ারম্যান ড. মোঃ সবুর খান। অন্যান্যের মধ্যে বক্তব্য রাখেন বিশ্ববিদ্যালয় মঞ্জুরি কমিশনের (ইউজিসি) চেয়ারম্যান অধ্যাপক ড. মোহাম্মদ আলমগীর, বিশ্ববিদ্যালয়ের উপাচার্য অধ্যাপক ড. এম লুৎফর রহমান।

 এবারের সমাবর্তনে ৬ হাজার ২৮৪ জন গ্র্যাজুয়েটকে ডিগ্রি দেওয়া হয়। এছাড়াও অনুষ্ঠানে শিক্ষামন্ত্রী কৃতিত্বপূর্ণ ফলাফল অর্জনকারী ১২ জন গ্র্যাজুয়েটকে চ্যান্সেলর, চেয়ারম্যান ও উপাচার্যসহ বিভিন্ন ক্যাটেগরিতে ‘স্বর্ণপদক’তুলে দেন।

#

খায়ের/পাশা/সায়েম/মোশারফ/জয়নুল/২০২৪/২১২০ঘণ্টা

তথ্যববিরণী নম্বর : ৩৫৪১

**টিসিবি ও প্রোডিন্টোর্গ এর মধ্যে সমঝোতা স্বারক স্বাক্ষর**

ঢাকা, ২৬ ফাল্গুন (১০ মার্চ):

 বাণিজ্য প্রতিমন্ত্রী আহসানুল ইসলাম টিটু বলেছেন, ‘রাশিয়া বাংলাদেশের উন্নয়ন সহযোগী বন্ধুপ্রতীম রাষ্ট্র। রাশিয়ার সাথে সমঝোতা স্বারক খাদ্য নিরাপত্তায় সহযোগিতা হবে। শুধু রাশিয়াই নয়; ভারত, মিয়ানমারের সাথে নিত্যপ্রয়োজনীয় পণ্য নিয়ে চুক্তি প্রক্রিয়াধীন আছে। প্রধানমন্ত্রীর নির্দেশনায় বাণিজ্য মন্ত্রণালয় দেশের রপ্তানিযোগ্য পণ্যের বাজার সম্প্রসারণেও কাজ করছে।

 আজ মন্ত্রণালয়ের সম্মেলন কক্ষে বাণিজ্য মন্ত্রণালয়ের আওতাধীন সংস্থা ট্রেডিং কর্পোরেশন অভ্ বাংলাদেশ (টিসিবি) এবং রুশ ফেডারেশনের কৃষি মন্ত্রণালয়ের আওতাধীন JSC Foreign Economic Corporation 'Prodintorg' এর মধ্যে একটি সমঝোতা স্বাক্ষর অনুষ্ঠানে বাণিজ্য প্রতিমন্ত্রী এসব কথা বলেন।

 এসময় ঢাকাস্থ রুশ ফেডারেশনের রাষ্ট্রদূত Alexander Mantysky, সিনিয়র সচিব তপন কান্তি ঘোষ এবং মন্ত্রণালয়ের ঊর্ধ্বতন কর্মকর্তাগণ উপস্থিত ছিলেন। রাশিয়ার পক্ষে JSC Foreign Economic Corporation 'Prodintorg' এর মহাপরিচালক Andrey Golovanov এবং বাংলাদেশের পক্ষে ট্রেডিং কর্পোরেশন অভ্ বাংলাদেশের (টিসিবি) এর চেয়ারম্যান ব্রিগ্রেডিয়ার জেনারেল মোঃ আরিফুল হাসান সমঝোতা স্বারকে স্বাক্ষর করেন।

#

আসিফ/পাশা/সায়েম/মোশারফ/জয়নুল/২০২৪/২০৫৫ঘণ্টা

তথ্যবিবরণী                                                                                          নম্বর : ৩৫৪০

**প্রধানমন্ত্রীর প্রেস সচিব ইহসানুল করিমের মৃত্যুতে প্রধান তথ্য অফিসারের শোক**

ঢাকা, ২৬ ফাল্গুন (১০ মার্চ):

প্রধানমন্ত্রীর প্রেস সচিব ইহসানুল করিমের মৃত্যুতে প্রধান তথ্য অফিসার মো. শাহেনুর মিয়া গভীর শোক প্রকাশ করেছেন।

তিনি এক শোকবার্তায় মরহুমের বিদেহী আত্মার মাগফিরাত কামনা করে শোকসন্তপ্ত পরিবারের সদস্যদের প্রতি গভীর সমবেদনা জানান।

#

পাশা/সায়েম/মোশারফ/আব্বাস/২০২৪/২১২০ ঘণ্টা

তথ্যববিরণী নম্বর : ৩৫৩৯

**হিন্দু ধর্মাবলম্বীদের তীর্থযাত্রা উদ্বোধন করেছেন ধর্মমন্ত্রী মোঃ ফরিদুল হক খান**

ঢাকা, ২৬ ফাল্গুন (১০ মার্চ):

 হিন্দু ধর্মাবলম্বীদের তীর্থযাত্রা উদ্বোধন করেছেন ধর্মমন্ত্রী মোঃ ফরিদুল হক খান। আজ ঢাকেশ্বরী মন্দিরে প্রধান অতিথি হিসেবে ধর্মমন্ত্রী এ তীর্থযাত্রার উদ্বোধন করেন।

 এ উপলক্ষ্যে আলোচনা সভায় ধর্মমন্ত্রী বলেন, বাংলাদেশ সাম্প্রদায়িক সম্প্রীতির দেশ। আমাদের মহান মুক্তিযুদ্ধের অন্যতম চেতনাই ছিল অসাম্প্রদায়িক দেশ গড়ে তোলা। সরকার সে লক্ষ্যে কাজ করে যাচ্ছে। প্রধানমন্ত্রী শেখ হাসিনার নেতৃত্বে হিন্দু কল্যাণ ট্রাস্ট আইন ২০১৮ প্রণীত হয়েছে। এ আইনের অধীনে হিন্দু ধর্মীয় কল্যাণ ট্রাস্ট প্রতিষ্ঠিত হয়েছে যা প্রতিষ্ঠালগ্ন থেকে হিন্দু ধর্মাবলম্বীদের কল্যাণে কাজ করে যাচ্ছে।

 ধর্মমন্ত্রী আরো বলেন, তীর্থস্থান দর্শনের আকাক্সক্ষা প্রতিটি ধর্মপ্রাণ মানুষের মধ্যে বিদ্যমান। এটি প্রত্যেক ধর্মের মানুষের মধ্যেই লক্ষণীয়। কিন্তু তীর্থস্থান দর্শনের জন্য প্রয়োজনীয় আর্থিক সঙ্গতি সকলের থাকে না। সনাতন ধর্মের মানুষের তীর্থ দর্শনে হিন্দু ধর্মীয় কল্যাণ ট্রাস্ট যে উদ্যোগ গ্রহণ করেছে সেজন্য ধর্মমন্ত্রী ট্রাস্টিবোর্ডকে সাধুবাদ জানান।

 উল্লেখ্য, হিন্দু ধর্মীয় কল্যাণ ট্রাস্টের উদ্যোগে ১৫ দিনব্যাপী এ তীর্থযাত্রায় হিন্দু ধর্মের ৩২ জন ভারতের মায়াপুর, গয়া, কাশী, হরিদ্বার, মথুরা, বৃন্দাবন ও কোলকাতার তীর্থস্থানসমূহ দর্শন করবেন।

 হিন্দু ধর্মীয় কল্যাণ ট্রাস্টের সচিব ড. কৃষ্ণেন্দু কুমার পালের সভাপতিত্বে এতে বিশেষ অতিথি হিসেবে উপস্থিত ছিলেন ধর্ম সচিব মুঃ আঃ হামিদ জমাদ্দার ও হিন্দু ধর্মীয় কল্যাণ ট্রাস্টের সহসভাপতি সুব্রত পাল।

#

আবুবকর/পাশা/সায়েম/মোশারফ/জয়নুল/২০২৪/২১০০ঘণ্টা

তথ্যববিরণী নম্বর : ৩৫৩৮

**স্মার্ট পদ্ধতিতে বিশ্ব পরিবেশ দিবস পালনের সিদ্ধান্ত:**

**সমন্বিত প্রচেষ্টার মাধ্যমে পরিবেশ সংরক্ষণ নিশ্চিত করা হবে**

 **--- পরিবেশমন্ত্রী**

ঢাকা, ২৬ ফাল্গুন (১০ মার্চ):

 পরিবেশ, বন ও জলবায়ু পরিবর্তন মন্ত্রী সাবের হোসেন চৌধুরী বলেছেন, মন্ত্রণালয়গুলোর সমন্বিত প্রচেষ্টায় দেশের পরিবেশ সংরক্ষণ নিশ্চিত করা হবে। তিনি বলেন, জাতীয়ভাবে পরিবেশ সংরক্ষণ সম্পর্কে সচেতনতা বৃদ্ধি এবং বৃক্ষরোপণ উদ্যোগকে এগিয়ে নেওয়ার জন্য ব্যাপক পরিকল্পনা ও সমন্বয়ের প্রয়োজনীয়তা রয়েছে।

 আজ বাংলাদেশ সচিবালয়ে মন্ত্রণালয়ের সভাকক্ষে আসন্ন ‘বিশ্ব পরিবেশ দিবস ও পরিবেশ মেলা ২০২৪’ এবং ‘জাতীয় বৃক্ষরোপণ অভিযান ও বৃক্ষমেলা ২০২৪’ এর প্রস্তুতির লক্ষ্যে অনুষ্ঠিত এক আন্তঃমন্ত্রণালয় সভায় সভাপতির বক্তব্যে পরিবেশমন্ত্রী এসব কথা বলেন।

 পরিবেশমন্ত্রী জানান, এই বছর বিশ্ব পরিবেশ দিবস স্মার্ট পদ্ধতিতে পালন করা হবে। তিনি সকল অংশীজনকে ২০২৪ সালের বিশ্ব পরিবেশ দিবস ও জাতীয় বৃক্ষরোপণ অভিযানকে সফল করতে সহযোগিতা করার আহ্বান জানান এবং সামগ্রিক প্রচেষ্টার মাধ্যমে আরো সবুজ ও স্বাস্থ্যকর বাংলাদেশ গড়ে তোলার প্রতিশ্রুতি পুনর্ব্যক্ত করেন।

 সভায় বিশ্ব পরিবেশ দিবস উদ্যাপন এবং জাতীয় বৃক্ষরোপণ অভিযানের সর্বাধিক কার্যকারিতা নিশ্চিত করার জন্য বিভিন্ন কৌশল ও কর্মসূচি নিয়ে আলোচনা করা হয়।

 সভায় পরিবেশ, বন ও জলবায়ু পরিবর্তন মন্ত্রণালয়ের অতিরিক্ত সচিব (প্রশাসন) ইকবাল আবদুল্লাহ হারুন, পরিবেশ অধিদপ্তরের মহাপরিচালক ডঃ আব্দুল হামিদ, বন বিভাগের প্রধান বন সংরক্ষক মোঃ আমির হোসেন চৌধুরীসহ বিভিন্ন মন্ত্রণালয় ও বিভাগের প্রতিনিধিগণ উপস্থিত ছিলেন।

#

দীপংকর/পাশা/সায়েম/মোশারফ/জয়নুল/২০২৪/২০৫৫ঘণ্টা

তথ্যববিরণী নম্বর : ৩৫৩৭

**বঙ্গবন্ধু কন্যা দেশ পরিচালনায় আছেন বলেই দেশের ব্যাপক উন্নয়ন আজ দৃশ্যমান**

 **---পার্বত্য প্রতিমন্ত্রী**

খাগড়াছড়ি, ২৬ ফাল্গুন (১০ মার্চ):

 পার্বত্য চট্টগ্রাম বিষয়ক প্রতিমন্ত্রী কুজেন্দ্র লাল ত্রিপুরা বলেছেন, বঙ্গবন্ধু কন্যা বিগত ১৫ বছর দেশ পরিচালনায় আছেন বলেই দেশে ব্যাপক উন্নয়ন আজ দৃশ্যমান হয়েছে। তিনি বলেন, দেশের উন্নয়ন প্রকল্প গ্রহণ ও তা দ্রুত বাস্তবায়নে মাননীয় প্রধানমন্ত্রী আপোষহীন। সকল ক্ষেত্রে উন্নয়ন হচ্ছে বলেই বাংলাদেশ সারা বিশ্বে আজ রোল মডেল হিসেবে পরিচিতি পাচ্ছে।

 আজ খাগড়াছড়ি জেলা প্রশাসকের কার্যালয়ের সভাকক্ষে আইন-শৃঙ্খলা কমিটির সভার প্রধান উপদেষ্টা এবং প্রধান অতিথির বক্তব্যে পার্বত্য চট্টগ্রাম বিষয়ক প্রতিমন্ত্রী এসব কথা বলেন।

 পার্বত্য প্রতিমন্ত্রী সংশ্লিষ্টদের উদ্দেশ্যে বলেন, জনগণের কল্যাণে প্রশাসনের সকল সেক্টরে সেবকের ভূমিকা পালন করতে হবে। তিনি বলেন, উন্নয়ন কাজের জন্য শুধু প্রকল্প গ্রহণ করলেই চলবে না, প্রকল্পের কাজ দ্রুত সুষ্ঠুভাবে বাস্তবায়নেও নিবেদিত হতে হবে। তিনি বলেন, সরকারের উন্নয়ন কাজের দায়িত্বে যারা আছেন, তারা নিজ নিজ দায়িত্বে জনসেবার জন্য কী কী প্রয়োজন ও কী কী ঘাটতি রয়েছে সেগুলো বিচক্ষণতার সাথে নিরূপণ করবেন। কোথাও আগুন লাগলে আগে প্রয়োজন হবে পানি। তাই পানির সোর্স কোথায় রয়েছে এবং সোর্সগুলো সংরক্ষণের জন্য প্রয়োজনীয় পদক্ষেপগুলো আগে থেকেই নিতে হবে। পুকুর শুকিয়ে গেছে, পানি নেই এসব দোহাই দিলে আগুনে পুড়ে সব শেষ হয়ে যাবে। কাজেই এখনই পানির সোর্সের জন্য বনায়ন করা, রিজার্ভ ফরেস্ট, ভিলেজ কমন ফরেস্টের মতো নতুন নতুন প্রকল্প গ্রহণ করতে হবে এবং তা যথাযথভাবে নির্ধারিত সময়ের মধ্যে বাস্তবায়নও করতে হবে।

 প্রতিমন্ত্রী আরো বলেন, প্রধানমন্ত্রীর দুরদর্শিতা এবং যুগোপযোগী সঠিক সিদ্ধান্তের কারণেই আমরা বিশ্বে করোনার মতো অতিমারী ভয়াবহ রোগকে প্রতিহত করতে পেরেছি। তিনি বলেন, আমরা আইনের শাসনের প্রতি বিশ্বাসী। দেশের উন্নয়নে সকলকে সমভাবে আন্তরিকতার সাথে কাজে অংশগ্রহণ করতে হবে।

 পার্বত্য প্রতিমন্ত্রী কুজেন্দ্র লাল ত্রিপুরা আইন-শৃঙ্খলা সভাশেষে আসন্ন পবিত্র রমজান মাস উপলক্ষ্যে খাগড়াছড়িতে নিত্য প্রয়োজনীয় দ্রব্যাদির মূল্য স্থিতিশীল রাখা ও বাজার মনিটরিং সংক্রান্ত মতবিনিময় সভায় প্রধান অতিথি হিসেবে উপস্থিত ছিলেন।

 আইন-শৃঙ্খলা কমিটি ও নিত্যপ্রয়োজনীয় দ্রব্যাদির মূল্য স্থিতিশীল ও বাজার মনিটরিং সভা দু’টির সভাপতিত্ব করেন খাগড়াছড়ি জেলা প্রশাসক মোঃ সহিদুজ্জামান। এসময় অন্যান্যের মধ্যে খাগড়াছড়ি পুলিশ সুপার মুক্তা ধর, সিভিল সার্জন ডাঃ মোহাম্মদ ছাবের, খাগড়াছড়ি পৌর মেয়র নির্মলেন্দু চৌধুরী, রামগড় ৪৩ বিজিবি ব্যাটালিয়নের সিও লেঃ কর্নেল সৈয়দ ইমাম হোসেন, ৩২ বিজিবি ব্যাটালিয়ন অধিনায়ক লেঃ কর্নেল এমদাদুল হক, অর্ডিন্যান্স, ২০৩ পদাতিক ব্রিগেডের জিএস-২ ইন মেজর জাহিদ হাসানসহ খাগড়াছড়ি জেলার বিভিন্ন দপ্তর প্রধান ও কর্মকর্তাগণ উপস্থিত ছিলেন।

#

 রেজুয়ান/পাশা/সায়েম/মোশারফ/জয়নুল/২০২৪/২০৫০ঘণ্টা

তথ্যবিবরণী                                                                                          নম্বর : ৩৫৩৬

**ভারত থেকে পেঁয়াজ বাজারে সরবরাহ বাড়াবে**

 **---বাণিজ্য প্রতিমন্ত্রী**

ঢাকা, ২৬ ফাল্গুন (১০ মার্চ):

শীঘ্রই ভারত থেকে পেঁয়াজ আসবে। আমদানি করা পেঁয়াজ বাজারে সরবরাহ বাড়াবে। টিসিবি সারাদেশে ১ কোটি মানুষকে নিত্যপ্রয়োজনীয় পণ্যের মাধ্যমে বাজারে চাপ কমবে। প্রধানমন্ত্রীর নির্দেশনায় সাধারণ মানুষকে যৌক্তিক দামে নিত্যপ্রয়োজনীয় পণ্যের জন্য কাজ করছে সরকার।

আজ মোহাম্মদপুর টাউন হল মার্কেটে বাজার পরিদর্শন করে ব্যবসায়ীবৃন্দের সাথে মতবিনিময় সভায় প্রধান অতিথির বক্তব্যে বাণিজ্য প্রতিমন্ত্রী আহসানুল ইসলাম টিটু এসব কথা বলেন।

প্রতিমন্ত্রী আহসানুল ইসলাম আরো বলেন, দায়িত্বভার নিয়ে সংক্ষিপ্ত সময়ে বাজার ব্যবস্থা ঢেলে সাজাতে একাধিক মন্ত্রণালয় একসাথে কাজ করে যাচ্ছে। রমজানের শুরুতে পণ্যের চাপ বেশি। ভোক্তা অধিদপ্তরের বিশেষদল বাজার তদারকিতে কাজ করবে। সরকারের সকল উদ্যোগের সুবিধা যেনো সাধারণ মানুষ পায়।

জাতীয় ভোক্তা অধিকার সংরক্ষণ অধিদপ্তরের মহাপরিচালক এ এইচ এম সফিকুজ্জামান দেশের প্রতিটি বাজার কমিটিকে বাজার মনিটরিং করার আহ্বান রেখে সংক্ষিপ্ত বক্তব্য দেন।

এ সময় এটিএন বাংলার নির্বাহী পরিচালক হাসানুল কিরণ, কাউন্সিলর শফিকুল ইসলাম সেন্টু, বাজার কমিটির সভাপতি বাবুল, বাজার কমিটির সাধারণ সম্পাদক শাহজাহান খানসহ ব্যবসায়ী নেতৃবৃন্দ উপস্থিত ছিলেন।

#

আসিফ/পাশা/সায়েম/মোশারফ/আব্বাস/২০২৪/২০৪৪ ঘণ্টা

তথ্যববিরণী নম্বর : ৩৫৩৫

**বনশ্রীতে বিধি লঙ্ঘন করে বাড়ি নির্মাণ : ঘটনাস্থলে পরিবেশমন্ত্রী, ১১ লক্ষাধিক টাকা জরিমানা**

ঢাকা, ২৬ ফাল্গুন (১০ মার্চ):

 ঢাকা দক্ষিণ সিটি কর্পোরেশনের দক্ষিণ বনশ্রীর তিতাস রোডে সরকারি বিধি-বিধান লঙ্ঘন করে বাড়ি নির্মাণাধীন রাখার খবর জেনে আজ আকস্মিকভাবে ঘটনাস্থল পরিদর্শনে যান পরিবেশ, বন ও জলবায়ু পরিবর্তন মন্ত্রী ও স্থানীয় সংসদ সদস্য সাবের হোসেন চৌধুরী। পরিদর্শনকালে তিনি দেখতে পান রাস্তার পাশে কোনো জায়গা না রেখে নির্মাণসামগ্রী যেখানে সেখানে রেখে, নির্মাণাধীন বাড়ি নিরাপত্তার জন্য ঢেকে না রেখেই বাড়ি নির্মাণ অব্যাহত রাখা হয়েছে। তিনি এ সময় উপস্থিত ঢাকা দক্ষিণ সিটি কর্পোরেশনের সংশ্লিষ্ট কর্মকর্তা ও নির্বাহী ম্যাজিস্ট্রেটকে আইন অনুযায়ী ব্যবস্থা গ্রহণের নির্দেশ প্রদান করেন।

 ঢাকা দক্ষিণ বনশ্রীর হোল্ডিং নং- ১৩ এর সামনে দেশের প্রচলিত আইন ও বিধিমালা লঙ্ঘন করে বাড়ি নির্মাণ অব্যাহত রাখায় ঢাকা দক্ষিণ সিটি কর্পোরেশনের নির্বাহী ম্যাজিস্ট্রেট জাহাঙ্গীর আলম বাড়ির মালিককে ১১ লাখ ২৪ হাজার টাকা জরিমানা করেন।

 পরিবেশ মন্ত্রী সাবের হোসেন চৌধুরী এসময় বলেন, সরকারি বিধি লঙ্ঘন করে কোনো নির্মাণ করলে বা পরিবেশ দূষণ করলে তাদের বিরুদ্ধে আইনানুগ ব্যবস্থা গ্রহণ অব্যাহত থাকবে। তিনি পরিবেশের মানোন্নয়নে সবাইকে আইন মেনে চলার আহ্বান জানান।

#

দীপংকর/পাশা/সায়েম/মোশারফ/জয়নুল/২০২৪/২১৩০ঘণ্টা

তথ্যবিবরণী                                                                                                নম্বর: ৩৫৩৪

**প্রধানমন্ত্রী নারীদের সার্বিক সুরক্ষা ও উন্নয়নে সময়োপযোগী পদক্ষেপ গ্রহণ করেছেন**

**---অর্থ প্রতিমন্ত্রী**

ঢাকা ২৬ ফাল্গুন (১০ মার্চ):

অর্থ প্রতিমন্ত্রী ওয়াসিকা আয়শা খান বলেছেন, মহান মুক্তিযুদ্ধসহ সকল আন্দোলন সংগ্রামে নারীদের ভূমিকা ছিল অপরিসীম। স্বাধীনতা যুদ্ধে সরাসরি অংশগ্রহণের পাশাপাশি বীর মুক্তিযোদ্ধাদের নানাভাবে এদেশের নারীরা সহায়তা করেছেন। প্রধানমন্ত্রী শেখ হাসিনা নারীদের সার্বিক সুরক্ষা ও উন্নয়নে সময়োপযোগী পদক্ষেপ গ্রহণ করেছেন।

আজ রাজধানীর ডিএসই টাওয়ারে ইন্টারন্যাশনাল ফিন্যান্স কর্পোরেশন (আইএফসি) ও ঢাকা স্টক এক্সচেঞ্জ পিএলসি-র যৌথ উদ্যোগে আন্তর্জাতিক নারী দিবস উপলক্ষ্যে আয়োজিত ‘রিং দ্য বেল ফর জেন্ডার ইকুয়েলিটি ২০২৪’ শীর্ষক অনুষ্ঠানে প্রধান অতিথি হিসেবে উপস্থিত হয়ে অর্থ প্রতিমন্ত্রী আজ এসব কথা বলেন।

অর্থ প্রতিমন্ত্রী বলেন, জাতির পিতা বঙ্গবন্ধু শেখ মুজিবুর রহমান নারী-পুরুষ সমতার বীজ বপন করেছিলেন। বঙ্গবন্ধু নারীদের অর্থনৈতিক, রাজনৈতিক ও সামাজিক ক্ষমতায়নে সাংবিধানিক স্বীকৃতির পাশাপাশি সংসদে সংরক্ষিত মহিলা আসন প্রবর্তনসহ নানামুখী পদক্ষেপ নিয়েছিলেন। প্রথম পঞ্চবার্ষিক পরিকল্পনায়ও এর প্রতিফলন ছিল।

বাংলাদেশ আওয়ামী লীগ দেশের একমাত্র রাজনৈতিক দল যেটি দলীয় সনদ ও নির্বাচনী ইশতেহারে নারী-পুরুষ সমানাধিকারের কথা উল্লেখ করেছে। প্রধানমন্ত্রী শেখ হাসিনা লিঙ্গ সমতাকে প্রাধান্য দিয়ে জেন্ডার বাজেটিং-সহ অন্যান্য কার্যক্রম এগিয়ে নিয়ে যাচ্ছেন। বাংলাদেশের নারীরা অত্যন্ত দক্ষতা ও সফলতার সাথে প্রতিটি ক্ষেত্রে কাজ করছে। মেয়ে শিক্ষার্থীদের মায়েদের মোবাইল ব্যাংকিং-এর মাধ্যমে উপবৃত্তির টাকা প্রদানের মাধ্যমে নারীশিক্ষাকে উৎসাহিত করা হচ্ছে। জীবনের প্রতিটি ক্ষেত্রে নারীদের আত্মবিশ্বাসে বলীয়ান হয়ে বিপুল কর্মোদ্যমে এগিয়ে যাওয়ার আহ্বান জানান অর্থ প্রতিমন্ত্রী।

ওয়াসিকা আয়শা খান বলেন, নারী-পুরুষ সমতার কাঙ্ক্ষিত লক্ষ্য অর্জনে সামষ্টিক প্রচেষ্টার প্রয়োজন। সামাজিক দৃষ্টিভঙ্গি উদার করার পাশাপাশি নারীদের এগিয়ে নিতে সকলকে ঐক্যবদ্ধভাবে কাজ করতে হবে। যৌতুক, বাল্যবিবাহ ইত্যাদি সামাজিক প্রতিবন্ধকতা দূর করে নারীর আর্থ-সামাজিক ও রাজনৈতিক ক্ষমতায়নে সকলকে সহযোগিতা করতে হবে। এসময় ঢাকা স্টক এক্সচেঞ্জের অধীন প্রতিষ্ঠানসমূহে অন্তত একজন নারী স্বতন্ত্র পরিচালক নিয়োগের আহ্বান জানান অর্থ প্রতিমন্ত্রী।

ঢাকা স্টক এক্সচেঞ্জ পিএলসি-র চেয়ারম্যান প্রফেসর ড. হাফিজ মোঃ হাসান বাবুর সভাপতিত্বে অনুষ্ঠানে বিশেষ অতিথি হিসেবে বাংলাদেশ সিকিউরিটিজ এন্ড এক্সচেঞ্জ কমিশনের চেয়ারম্যান প্রফেসর শিবলী রুবায়াত-উল-ইসলাম বক্তব্য রাখেন। অনুষ্ঠানে ঢাকা স্টক এক্সচেঞ্জ পিএলসি-র ব্যবস্থাপনা পরিচালক ডঃ এটিএম তারিকুজ্জামান, বাংলাদেশ-নেপাল-ভুটান আইএফসি কান্ট্রি ম্যানেজার মার্টিন হলটম্যান, অনুষ্ঠানে বিভিন্ন গণ্যমান্য ব্যক্তিবর্গ ও গণমাধ্যমকর্মীবৃন্দ উপস্থিত ছিলেন।

#

পাশা/সায়েম/মোশারফ/আব্বাস/২০২৪/১৯৪৫ ঘণ্টা

তথ্যবিবরণী                                                                                          নম্বর : ৩৫৩৩

**হজযাত্রীদের জন্য সকল ধরনের প্রশিক্ষণ নিশ্চিত করতে সরকার বদ্ধপরিকর**

 **----ধর্মমন্ত্রী**

ঢাকা, ২৬ ফাল্গুন (১০ মার্চ):

ধর্মমন্ত্রী মোঃ ফরিদুল হক খান বলেছেন, এদেশের হজযাত্রীদের সহীহ ও শুদ্ধভাবে হজব্রত পালন করিয়ে আনা আমাদের জন্য একটি চ্যালেঞ্জ। এই চ্যালেঞ্জ মোকাবিলায় বাংলাদেশ সরকার তথা ধর্ম বিষয়ক মন্ত্রণালয়ের সব ধরনের প্রস্তুতি রয়েছে। হজযাত্রীদের জন্য সকল ধরনের প্রশিক্ষণ নিশ্চিত করতে সরকার বদ্ধপরিকর।

আজ ঢাকার আশকোনায় হজ অফিসে হজ প্রশিক্ষক প্রশিক্ষণের উদ্বোধন অনুষ্ঠানে মন্ত্রী এসব কথা বলেন।

ধর্মমন্ত্রী বলেন, সহীহ ও শুদ্ধভাবে হজ পালনের ক্ষেত্রে হজের আনুষঙ্গিক বিষয়ে প্রশিক্ষণের কোনো বিকল্প নেই। আমি বিশ্বাস করি, হজযাত্রীদের যথাযথ প্রশিক্ষণ দেওয়া সম্ভব হলে তাদের পক্ষে হজ পালন সহজ হবে। তিনি হাদিস উল্লেখপূর্বক বলেন, রাসুলুল্লাহ (স.) আমাদেরকে হজ ও উমরাহ পালনের আগেই হজ সংক্রান্ত যাবতীয় আহকাম-আরকান সম্পর্কে জ্ঞান লাভ করার নির্দেশ দিয়েছেন।

প্রশিক্ষণার্থীদের উদ্দেশ্যে মোঃ ফরিদুল হক খান বলেন, আপনারা কর্মক্ষেত্রে গিয়ে আজকের এই প্রশিক্ষণলব্ধ জ্ঞান আপনাদের অধিক্ষেত্রের হজযাত্রীদের মধ্যে সঞ্চারিত করবেন, তাদেরকে শেখাবেন ও বোঝাবেন। প্রত্যেক হজযাত্রী যেন হজের জন্য প্রয়োজনীয় জ্ঞান অর্জন করে হজে যেতে পারে সেদিকে সবাই সোচ্চার হবেন।

ধর্মমন্ত্রী প্রশিক্ষণার্থীদের উদ্দশ্যে আরো বলেন, আমাদের দেশের বেশিরভাগ মানুষের প্রবণতা হলো জীবনের শেষপ্রান্তে পৌঁছে হজে যাওয়া। এদেশের অধিকাংশ মানুষই সারাজীবন তিলে তিলে সঞ্চয় করা অর্থ দিয়ে হজব্রত পালন করে থাকে। এ কারণে হজ সহীহ ও শুদ্ধভাবে পালনের জন্য সবাইকে সোচ্চার হতে হবে। তিনি রিসোর্স পার্সনদেরকে নিষ্ঠার সাথে প্রশিক্ষণ পরিচালনার জন্য অনুরোধ জানান।

উল্লেখ্য, আজকের প্রশিক্ষণে সকল জেলার জেলা প্রশাসক বা তাদের প্রতিনিধি, সিভিল সার্জন বা তাদের প্রতিনিধি, ইসলামিক ফাউন্ডেশনের উপপরিচালকবৃন্দ, আলেম-ওলামাবৃন্দ ও হজ এজেন্সিস অব বাংলাদেশ (হাব) এর প্রতিনিধিবৃন্দ অংশগ্রহণ করেন।

হজ অনুবিভাগের অতিরিক্ত সচিব মোঃ মতিউল ইসলামের সভাপতিত্বে এতে বিশেষ অতিথির বক্তব্য প্রদান করেন ধর্ম সচিব মুঃ আঃ হামিদ জমাদ্দার। এসময় অন্যান্যের মধ্যে হজ অনুবিভাগের যুগ্মসচিব ড. মোঃ মঞ্জুরুল হক ও হজ অফিসের পরিচালক মুহম্মদ কামরুজ্জামান উপস্থিত ছিলেন।

#

আবুবকর/পাশা/সায়েম/মোশারফ/আব্বাস/২০২৪/১৯৪৫ ঘণ্টা

তথ্যবিবরণী                                                                                           নম্বর : ৩৫৩২

**পেশাদার সাংবাদিকদের সুরক্ষার জন্য আইন ও নিয়ম-নীতি দরকার**

 **---তথ্য ও সম্প্রচার প্রতিমন্ত্রী**

ঢাকা, ২৬ ফাল্গুন (১০ মার্চ):

পেশাদার সাংবাদিকদের সুরক্ষার জন্য আইন ও নিয়ম-নীতি দরকার বলে মন্তব্য করেছেন তথ্য ও সম্প্রচার প্রতিমন্ত্রী মোহাম্মদ আলী আরাফাত।

আজ সচিবালয়ে নিজ দপ্তর কক্ষে বাংলাদেশে নিযুক্ত ফ্রান্সের রাষ্ট্রদূত মারি মাসদুপুই এর সাথে সৌজন্য সাক্ষাৎ শেষে রাষ্ট্রদূতের সাথে আলোচনার প্রসঙ্গ টেনে সাংবাদিকদের সাথে আলাপকালে এ মন্তব্য করেন তথ্য ও সম্প্রচার প্রতিমন্ত্রী।

ফ্রান্সের রাষ্ট্রদূতের সাথে কি আলাপ হয়েছে সাংবাদিকদের এমন প্রশ্নের জবাবে তথ্য ও সম্প্রচার প্রতিমন্ত্রী বলেন, ফ্রান্সে সামাজিক যোগাযোগ মাধ্যম এবং মূল ধারার গণমাধ্যমে অপতথ্যের বিস্তার কিভাবে মোকাবিলা করা হয় সেটা নিয়ে ফ্রান্সের রাষ্ট্রদূতের সাথে কথা হয়েছে। ফ্রান্সে বেশ কিছু আইন আছে, নিয়ন্ত্রক প্রতিষ্ঠান রয়েছে যারা এ বিষয়গুলো দেখভাল করে। রাষ্ট্রদূত এমনও বলেছেন যে, কোন ব্যক্তি যদি ফ্রান্সের মধ্যে ফ্রান্সের সরকারের বিপক্ষে কোনো অপতথ্য প্রচার করে এবং সে ক্ষেত্রে তার পেছনে যদি কোনো বিদেশি শক্তিও থাকে তাদেরকে রীতিমতো জেরা করার জন্য নিয়ে আসা হয়। এখানে তারা কোনো ছাড় দেয় না। তাদের বিভিন্ন নিয়ন্ত্রক প্রতিষ্ঠান আছে যারা অপতথ্য খুঁজে বের করে সরকারের কাছে পেশ করে।

প্রতিমন্ত্রী এ সময় আরো জানান, ফ্রান্সের রাষ্ট্রদূত বলেছেন, রেগুলেশন যেমন গণমাধ্যমের স্বাধীনতাকে ব্যাহত করতে পারে, আবার গণমাধ্যমের স্বাধীনতা সংরক্ষণের জন্য নিয়ম-নীতি দরকার। আমিও এ বিষয়ে একমত। পেশাদার সাংবাদিকদের সুরক্ষার জন্য আইন ও নিয়ম-নীতি দরকার। আইনের প্রয়োগ বা অপপ্রয়োগ হচ্ছে কিনা সেটি হচ্ছে বিষয়। কিন্তু নিয়ম-নীতির বাইরে পৃথিবীর কোনো দেশ নেই। সব দেশে আইন আছে। অপতথ্যের ব্যাপারে কারও কোনো ছাড় নেই।

এ সময় প্রতিমন্ত্রী আরও বলেন, ইউরোপ বা পাশ্চাত্যের দেশগুলো বা আমাদের পার্শ্ববর্তী দেশসমূহ কিভাবে এই অপতথ্যকে মোকাবিলা করে সে অভিজ্ঞতা জানা ও বোঝা এবং আমাদের এখানে কাজে লাগানোর বিষয়গুলো নিয়ে ফ্রান্সের রাষ্ট্রদূতের সাথে আলাপ হয়েছে।

এ সময় সাংবাদিকদের তিনি আরও বলেন, বাংলাদেশ সরকারের প্রতি এবং মানুষের প্রতি ফ্রান্সের আস্থা আছে এবং তারা গভীরভাবে বিভিন্ন বিষয়ে আমাদের সাথে কাজ করতে চায় বলে রাষ্ট্রদূত জানিয়েছেন। অপতথ্য মোকাবিলার ক্ষেত্রে ফ্রান্স বাংলাদেশের সাথে কাজ করবে।

ফ্রান্সের সরকারি ভর্তুকিতে চলা টেলিভিশন চ্যানেল ফ্রান্স টুয়েন্টিফোরের সাথে বাংলাদেশ টেলিভিশনের যৌথ সহযোগিতার বিষয়ে রাষ্ট্রদূতের সাথে আলাপ হয়েছে বলে এ সময় জানান প্রতিমন্ত্রী।

ক্যাবল অপারেটরস এসোসিয়েশন অব বাংলাদেশ (কোয়াব)-এর সাম্প্রতিক ধর্মঘট ডাকার প্রসঙ্গে সাংবাদিকদের এক প্রশ্নের উত্তরে প্রতিমন্ত্রী কোয়াবের সদস্যদের এ ধরনের ধর্মঘট ডাকা থেকে বিরত থাকার আহ্বান জানিয়েছেন। এ প্রসঙ্গে তিনি বলেন, আমি কোয়াব নেতৃবৃন্দের সাথে বসেছি, কথা বলেছি। তারা তাদের সমস্যার বিষয়গুলো তুলে ধরেছে। তখন আমি তাদের একটি বিষয় পরিষ্কারভাবে বলেছি, আইনের বাইরে গিয়ে কেউ কিছু করতে পারবে না। ওটিটি প্ল্যাটফর্ম সবগুলো চ্যানেলকে প্যাকেজ করে যা করছে এটা বেআইনি। এগুলো দেখার জন্য আমি মন্ত্রণালয়কে নির্দেশ দিয়েছি। ইতিমধ্যে মন্ত্রণালয় থেকে কোয়াব, অ্যাটকো, আইএসপি এসোসিয়েশন এবং ডিটিএস থেকে দুজন করে প্রতিনিধি পাঠাতে চিঠি দেওয়া হয়েছে । তাদের নিয়ে কোলাবরেশন সেল তৈরি করা হয়েছে। শিগগিরই তাদের নিয়ে সভা করা হবে। সেখান থেকে সবগুলো সমস্যা সমাধানের পথে আমরা এগুবো। মন্ত্রণালয় এ বিষয়গুলো নিয়ে কাজ করছে। সেজন্য মাঝপথে এসে এ ধরনের ধর্মঘটে যাওয়া ঠিক হবে না। আইনের মধ্যে থেকে সকল সমস্যার সমাধান করা হবে।

ভ্রাম্যমাণ আদালতের মাধ্যমে শেরপুরের নকলা উপজেলার একজন সাংবাদিককে সাজা দেওয়ার ঘটনা নিয়ে সাংবাদিকদের অপর এক প্রশ্নের উত্তরে প্রতিমন্ত্রী বলেন, এই বিষয়ে দুই ধরনের তথ্য পাওয়া গেছে। একটি হচ্ছে তথ্য চাওয়ার অপরাধে তাকে সাজা প্রদান করা হয়েছে, অপরটি হচ্ছে অসদাচরণের দায়ে তাকে সাজা দেওয়া হয়েছে। দুটি তথ্য পরস্পর বিরোধী। কোনটি সত্য সেটি এখনো নিশ্চিত হতে পারছি না। আমি চাই এটার একটা তদন্ত হোক এবং তদন্ত করে সত্যটা বের হোক। সে উদ্যোগ ইতোমধ্যে তথ্য কমিশন নিয়েছে। আমি প্রধান তথ্য কমিশনারের সাথে কথা বলেছি। তারা বিস্তারিত তদন্ত করবে এবং তদন্তের পরে যেটা সঠিক সেভাবে ব্যবস্থা নেয়া হবে।

এ প্রসঙ্গে প্রতিমন্ত্রী আরও বলেন, আইনের প্রয়োগ মানেই ক্ষমতার অপব্যবহার এটা আমি মনে করি না। কিন্তু অনেক ক্ষেত্রে অপব্যবহারের সুযোগও থাকে। দুটোই আছে। কাজেই পুরো বিষয়টি না জেনে কোনো উপসংহারে যাওয়া ঠিক হবে না। তবে একটি বিষয় নিশ্চিত করতে চাই বিষয়টি আমি পর্যবেক্ষণ করছি, তদন্ত সাপেক্ষে যেন সঠিক তথ্য বের হয়। বাংলাদেশের সাংবাদিক, শিল্পী বা সাহিত্যিক যেই হোক কেউ যেন কোনো কারণে ক্ষমতার অপব্যবহারের কারণে ভিকটিম না হয়, এটা আমরা নিশ্চিত করব।

#

ইফতেখার/পাশা/সায়েম/মোশারফ/আব্বাস/২০২৪/১৯২০ ঘণ্টা

তথ্যবিবরণী                                                                                          নম্বর : ৩৫৩১

**বাংলাদেশ নারী অনূর্ধ্ব ১৬ ফুটবল দলকে যুব ও ক্রীড়া মন্ত্রীর অভিনন্দন**

ঢাকা, ২৬ ফাল্গুন (১০ মার্চ):

নেপালে অনুষ্ঠিত সাফ অনূর্ধ্ব-১৬ নারী ফুটবলের ফাইনালে ভারতকে ট্রাইব্রেকারে ৩-২ গোলে পরাজিত করে অপরাজিত চ্যাম্পিয়ন হয়েছে বাংলাদেশ। বাংলাদেশ নারী ফুটবল দলের এই সাফল্যে বাংলাদেশ দলের সকল খেলোয়াড়, কোচ, কর্মকর্তাকে আন্তরিক শুভেচ্ছা ও অভিনন্দন জানিয়েছেন যুব ও ক্রীড়া মন্ত্রী নাজমুল হাসান ।

অভিনন্দন বার্তায় মন্ত্রী বলেন, সাফ অনূর্ধ্ব-১৬ নারী ফুটবলে চ্যাম্পিয়ন হওয়ার মধ্য দিয়ে বয়সভিত্তিক নারী ফুটবলে বাংলাদেশ আরো একটি সাফল্য সৃষ্টি করলো।

পুরো টুর্নামেন্টজুড়েই বাংলার স্বর্ণকন্যারা দারুণ খেলেছে। গত ম্যাচে তারা ৬-০ গোলে ভুটানকে উড়িয়ে দেয়। ফাইনালে তারা শক্তিশালী ভারতকে পরাজিত করে চ্যাম্পিয়ন হওয়ার গৌরব অর্জন করেছে। দক্ষিণ এশিয়ার শ্রেষ্ঠত্ব অর্জনের মধ্য দিয়ে আমাদের বাঘিনীরা তাদের সক্ষমতা আবারো প্রমাণ করেছে। নিঃসন্দেহে এটি দেশের নারী ফুটবলের ইতিহাসে এক অনন্য মাইলফলক। আমি বাংলাদেশ নারী ফুটবল দলের সকল খেলোয়াড়, কোচ কর্মকর্তাসহ সংশ্লিষ্ট সকলকে আন্তরিক অভিনন্দন জানাই।

ক্রীড়াবান্ধব একইসাথে নারীবান্ধব প্রধানমন্ত্রীর প্রতি আন্তরিক কৃতজ্ঞতা জ্ঞাপন করে মন্ত্রী বলেন, প্রধানমন্ত্রীর প্রত্যক্ষ দিকনির্দেশনা ও সার্বিক পৃষ্ঠপোষকতায় বাংলাদেশের নারী ফুটবলাররা আজ কোটি বাঙালির স্বপ্ন ছুঁয়েছে। সকল বাধা বিপত্তি অতিক্রম করে দক্ষিণ এশিয়ার নারী ফুটবলে বাংলাদেশ একের পর এক ইতিহাস রচনা করে চলেছে। আমি প্রধানমন্ত্রীর প্রতি অশেষ ধন্যবাদ ও কৃতজ্ঞতা জ্ঞাপন করছি।

উল্লেখ্য, সাফ অনূর্ধ্ব-১৬ নারী ফুটবলে নেপালকে ২-০, ভারতকে ৩-১ এবং ভুটানকে ৬-০ গোলে উড়িয়ে দিয়ে বাংলার স্বর্ণকন্যারা আজ শিরোপা জয়ের লক্ষ্যে ভারতের বিপক্ষে মাঠে নামে ।

#

আরিফ/পাশা/সায়েম/মোশারফ/আব্বাস/২০২৪/১৯১৩ ঘণ্টা

তথ্যবিবরণী নম্বর: ৩৫৩০

**রমজানে সুলভমূল্যে দুধ, ডিম,  মাংস ও মাছ বিপণন করা হবে**

 **---মৎস্য ও প্রাণিসম্পদ মন্ত্রী**

ঢাকা ২৬ ফাল্গুন (১০ মার্চ):

মৎস্য ও প্রাণিসম্পদ মন্ত্রী  মোঃ আব্দুর রহমান বলেছেন, আসন্ন রমজান মাসে জনসাধারণ যেন সহজেই প্রাণিজ আমিষের চাহিদা মেটাতে পারেন সে লক্ষ্যে মৎস্য ও প্রাণিসম্পদ মন্ত্রণালয় মাসব্যাপী সুলভমূল্যে ভ্রাম্যমাণ দুধ, ডিম, মাংস ও মাছ বিপণন ব্যবস্থা চালু করছে। এ কর্মসূচির আওতায় তরল দুধ প্রতি লিটার ৮০ টাকা, গরুর মাংস প্রতি কেজি ৬০০ টাকা, খাসির মাংস প্রতি কেজি ৯০০ টাকা, ড্রেসড ব্রয়লার প্রতি কেজি ২৫০ টাকা এবং ডিম প্রতিটি ৯.১৭ টাকা (১ ডজন ১১০ টাকা) দরে বিক্রয় করা হবে।

আজ প্রাণিসম্পদ অধিদপ্তরের সম্মেলন কক্ষে পবিত্র রমজান মাস উপলক্ষ্যে ভ্রাম্যমাণ বাজারে সুলভমূল্যে দুধ, ডিম, মাংস ও মাছ বিপণন কার্যক্রমের উদ্বোধনী অনুষ্ঠানে প্রধান অতিথি হিসেবে বক্তব্য প্রদানকালে মন্ত্রী এসব কথা বলেন।

মন্ত্রী জানান, ১ম রমজান থেকে শুরু হয়ে ২৮ রমজান পর্যন্ত দুধ, ডিম ও মাংস বিপণন ব্যবস্থা রাজধানী ঢাকার ২৫টি স্থানে পরিচালিত হবে। তাছাড়া স্থায়ী বাজারে আরো ৫টি স্থানসহ মোট ৩০টি পয়েন্টে এই বিক্রয় ব্যবস্থা চালু থাকবে।  ভ্রাম্যমাণ বিক্রয় কেন্দ্রগুলো হলোঃ (১) নতুনবাজার (বাড্ডা), (২) কড়াইল বস্তি (বনানী), (৩) খামারবাড়ী (ফার্মগেট), (৪) আজিমপুর মাতৃসদন (আজিমপুর), (৫) গাবতলী, (৬) দিয়াবাড়ী (উত্তরা), (৭) জাপান গার্ডেন সিটি (মোহাম্মদপুর), (৮) ষাটফুট রোড (মিরপুর), (৯) খিলগাঁও (রেল ক্রসিংয়ের দক্ষিণে), (১০) সচিবালয়ের পাশে (আব্দুল গনি রোড), (১১) সেগুন বাগিচা (কাঁচা বাজার), (১২) আরামবাগ (মতিঝিল), (১৩) রামপুরা, (১৪) কালসী (মিরপুর), (১৫) যাত্রাবাড়ী (মানিকনগর গলির মুখে), (১৬) বসিলা (মোহাম্মদপুর), (১৭) হাজারীবাগ (শিকশন), (১৮) লুকাস (নাখালপাড়া), (১৯) আরামবাগ (মতিঝিল), (২০) কামরাঙ্গীর চর, (২১) মিরপুর ১০, (২২) কল্যাণপুর (ঝিলপাড়া), (২৩) তেজগাঁও, (২৪) পুরান ঢাকা (বঙ্গবাজার) (২৫) কাকরাইল এবং স্থায়ী বাজার হলো (২৬) মিরপুর শাহ আলি বাজার, (২৭) মোহাম্মদপুর কৃষি মার্কেট (২৮) নতুন বাজার (১০০ ফুট), (২৯) কমলাপুর, (৩০) কাজি আলাউদ্দিন রোড (আনন্দবাজার)।

পণ্যগুলো বিক্রয়ের জন্য সুসজ্জিত পিকআপ কুলভ্যান ব্যবহার করা হবে। প্রতিটি বিক্রয় কেন্দ্রে সকাল নয়টার মধ্যে পণ্যগুলো নিয়ে কুলভ্যানগুলো পৌঁছে যাবে এবং সকাল ১০ ঘটিকা হতে বিপনন শুরু হবে বলে মন্ত্রী জানান।

এছাড়া রমজান মাসে বাজারে মাছের পর্যাপ্ত সরবরাহ নিশ্চিত করতে এবং মূল্য ক্রেতাদের নিকট সহনীয় রাখতে নিম্ন ও মধ্যম আয়ের ক্রেতাদের নিকট মৎস্য অধিদপ্তরের উদ্যোগে ঢাকা উত্তর সিটি কর্পোরেশনের ৪টি ও ঢাকা দক্ষিণ সিটি কর্পোরেশনের ৪টি নির্ধারিত স্থানে মাছ বিক্রয়ের উদ্যোগ গ্রহণ করা হয়েছে। ঢাকা উত্তর সিটি কর্পোরেশনের আওতাধীন: ১. বঙ্গবন্ধু চত্বর, খামারবাড়ি, ফার্মগেট; ২. মিরপুর-১ (ঈদগাহ মাঠ); ৩. সেগুন বাগিচা বাজার; ও ৪. মেরুল বাড্ডা বাজার; এবং ঢাকা দক্ষিণ সিটি কর্পোরেশনের আওতাধীন: ১. মুগদাপাড়া (মদিনাবাগ বাজার); ২. যাত্রাবাড়ী (দয়াল ভরসা মার্কেট); ৩. মতিঝিল (বাংলাদেশ ব্যাংকের দক্ষিণ-পূর্ব কর্নার) ও ৪. পলাশী মোড়-এ এই কর্মসূচি পরিচালিত হবে।

রুই-মাছ প্রতি কেজি ২৪০ টাকা, পাঙ্গাস প্রতি কেজি ১৩০ টাকা, তেলাপিয়া মাছ প্রতি কেজি ১৩০ টাকা এবং পাবদা মাছ প্রতি কেজি ৩৩০ টাকা করে বিক্রয় করা হবে। প্রতিদিন সকাল ১০ টা হতে বিকাল ৩.০০ ঘটিকা পর্যন্ত মাছ বিক্রয় কার্যক্রম চলমান থাকবে বলে মন্ত্রী জানান। আগামীকাল ১১ মার্চ হতে শুরু হয়ে রমজান মাসের ১৫ দিন পর্যন্ত প্রতিদিন এসব স্পটে মাছ বিক্রয় করা হবে। মন্ত্রী বলেন, কার্যক্রমটি তদারকি ও মনিটরিং করার জন্য মৎস্য ও প্রাণিসম্পদ মন্ত্রণালয়ের একজন অতিরিক্ত সচিবের নেতৃত্বে একটি উচ্চ পর্যায়ের কমিটি সার্বক্ষণিক মাঠে থাকবে। পাশাপাশি প্রাণিসম্পদ অধিদপ্তর, প্রাণিসম্পদ ও ডেইরি উন্নয়ন প্রকল্প, বাংলাদেশ পোল্ট্রি ইন্ডাস্ট্রিজ সেন্ট্রাল কাউন্সিল, বাংলাদেশ ডেইরি ফার্মারস এসোসিয়েশন এবং দুগ্ধ প্রক্রিয়াজাত প্রতিষ্ঠানগুলোর দায়িত্বশীল কর্মকর্তা ও প্রতিনিধিবৃন্দ মনিটরিং কার্যক্রম পরিচালনা করবেন।

গরু, খাসি ও মুরগির মাংস এবং দুধ, ডিম ও মাছের সরবরাহ বৃদ্ধির ফলে এসব পণ্যের মূল্য স্থিতিশীল রাখা সম্ভব হবে বলে মন্ত্রী এসময় মন্তব্য করেন।

অনুষ্ঠানে মৎস্য ও প্রাণিসম্পদ মন্ত্রণালয়ের সচিব মোহাঃ সেলিম উদ্দিন, অতিরিক্ত সচিব এটিএম মোস্তফা কামাল, প্রাণিসম্পদ অধিদপ্তরের মহাপরিচালক ডা. মোহাম্মদ রেয়াজুল হক, মৎস্য অধিদপ্তরের মহাপরিচালক সৈয়দ মোঃ আলমগীর  বক্তব্য প্রদান করেন।

#

নাজমুল/পাশা/সায়েম/মোশারফ/আব্বাস/২০২৪/১৯৪৫ ঘণ্টা

তথ্যবিবরণী                                                                                           নম্বর : ৩৫২৯

**উন্নত বাংলাদেশ বিনির্মাণে শিক্ষার্থীদের আত্মপ্রত্যয়ী হয়ে গড়ে উঠতে হবে**

 **---জনপ্রশাসন মন্ত্রী**

মেহেরপুর, ২৬ ফাল্গুন (১০ মার্চ):

জনপ্রশাসন মন্ত্রী ফরহাদ হোসেন বলেছেন, উন্নত বাংলাদেশ গড়তে হলে শিক্ষার্থীদের আত্মপ্রত্যয়ী ও আত্মবিশ্বাসী হয়ে গড়ে উঠতে হবে। তাদের তথ্যপ্রযুক্তিতে আরো সক্ষমতা অর্জন করতে হবে।

আজ মেহেরপুরের মুজিবনগরে তথ্য ও যোগাযোগ প্রযুক্তি অধিদপ্তর কর্তৃক আয়োজিত ‘হার পাওয়ার প্রকল্প’ এর প্রশিক্ষণার্থীদের মাঝে ল্যাপটপ বিতরণ অনুষ্ঠানে প্রধান অতিথি হিসাবে বক্তৃতাকালে মন্ত্রী একথা বলেন।

মন্ত্রী আরো বলেন, চতুর্থ শিল্প বিপ্লবের চ্যালেঞ্জ মোকাবিলায় ইন্টারনেট ও কম্পিউটারভিত্তিক দক্ষতা অর্জনের বিকল্প নেই। কারণ ভবিষ্যৎ স্মার্ট বাংলাদেশ গড়তে হলে স্মার্ট নাগরিক প্রয়োজন। ইন্টারনেট চর্চা বৃদ্ধি না করলে শিক্ষার্থীরা পিছিয়ে পড়বে। তাই দেশের স্কুল পর্যায়ে স্থাপিত প্রতিটি কম্পিউটার ল্যাবকে আরো সক্রিয় করতে পদক্ষেপ গ্রহণ করতে হবে।

ডাক, টেলিযোগাযোগ ও তথ্য প্রযুক্তি প্রতিমন্ত্রী জুনাইদ আহমেদ পলকের সভাপতিত্বে অনুষ্ঠানে মেহেরপুরের জেলা প্রশাসক মোঃ শামীম হোসেন, পুলিশ সুপার এস এম নাজমুল হক বিশেষ অতিথি হিসেবে উপস্থিত ছিলেন ।

#

শিবলী/পাশা/সায়েম/মোশারফ/আব্বাস/২০২৪/১৮৩৯ ঘণ্টা

তথ্যবিবরণী                                                                                          নম্বর : ৩৫২৮

**পবিত্র রমজান মাসে ইফতারের সময় মেট্রোরেলে**

 **শুধু পানি ছাড়া অন্য কোনো খাবার বহন করা যাবে না**

ঢাকা ২৬ ফাল্গুন (১০ মার্চ):

পবিত্র রমজানের ইফতারে পানি পান করার জন্য প্রত্যেক যাত্রী মেট্রো ট্রেন ও স্টেশনের paid Area তে শুধু ২৫০ মিলি লিটার পানির বোতল বহন করতে পারবেন। ব্যবহৃত পানির বোতল অবশ্যই প্ল্যাটফর্ম, কনকোর্স, Entry ও Exit গেটে রক্ষিত ডাস্টবিনে ফেলতে হবে অথবা সঙ্গে নিয়ে যেতে হবে।

ইফতারের সময়সূচি প্রতিটি মেট্রো ট্রেনের কোচের অভ্যন্তরের Gangway Door এর পার্শ্বে লাগানো থাকবে। মেট্রো ট্রেনের কোচের অভ্যন্তরে LCD Salon Display (LSD) এবং মেট্রোরেল স্টেশনসমূহের কনকোর্স লেভেলের Liquid Crystal Display (LCD) স্ক্রিনসমূহেও ইফতারের সময়সূচি প্রদর্শন করা হবে।

কোনো অবস্থাতেই প্ল্যাটফর্ম, কনকোর্স ও মেট্রো ট্রেনের অভ্যন্তরে কোনো খাবার গ্রহণ করা যাবে না।

এছাড়াও ১ থেকে ১৫ রমজান ১৪৪৫ হিজরি পর্যন্ত মেট্রোরেল চলাচলের বিশেষ সময়সূচি প্রকাশ করেছে ঢাকা ম্যাস ট্রানজিট কোম্পানি লিমিটেড।

#

ওয়ালিদ/পাশা/সায়েম/মোশারফ/আব্বাস/২০২৪/১৮২৮ ঘণ্টা

তথ্যবিবরণী নম্বর : ৩৫২৭

**প্রধানমন্ত্রীর মুখ্য সচিব মোঃ তোফাজ্জল হোসেন মিয়া'র নেতৃত্বে**

**নবম বিসিএস ফোরামের কার্যনির্বাহী কমিটির যাত্রা শুরু**

ঢাকা, ২৬ ফাল্গুন (১০ মার্চ) :

প্রধানমন্ত্রীর মুখ্য সচিব  মোঃ তোফাজ্জল হোসেন মিয়াকেসভাপতিএবংসোয়ায়েবআহমেদকেমহাসচিবকরেনবমবিসিএসফোরামেরনতুনকার্যনির্বাহীকমিটিগঠনকরাহয়েছে। গত ২৬জানুয়ারিঅনুষ্ঠিতনবমবিসিএসফোরামেরদ্বিবার্ষিকসাধারণসভায়ফোরামের২০২৪-২০২৫মেয়াদেরকার্যনির্বাহীকমিটিরনির্বাচিতসভাপতি**,** মহাসচিবএবংকোষাধ্যক্ষেরসাথেআলোচনাক্রমেসাবজেক্টকমিটিকর্তৃকপূর্ণাঙ্গকার্যনির্বাহীকমিটিগঠনকরাহয়**।** কমিটির সহসভাপতি নির্বাচিত হয়েছেন মোহাম্মদ জয়নুল বারী, মোঃ মোহসীন, মিজ সাহান আরা বানু, মোঃ নুরুল আমিন ও মোঃ শাহজাহান (টেলিকম)।

যুগ্ম মহাসচিব নির্বাচিত হয়েছেন মোঃ ফসিউল্লাহ্, মিজ জাকিয়া সুলতানা, কোষাধ্যক্ষ পদে মোঃ আব্দুল মোকাদ্দেম, ক্রীড়া সম্পাদক মোঃ হান্নান মিয়া, সাংস্কৃতিক সম্পাদক শ্যামল চন্দ্র কর্মকার, প্রচার ও প্রকাশনা সম্পাদক নৃপেন্দ্র চন্দ্র দেবনাথ, দপ্তর সম্পাদক কে এম তারিকুল ইসলাম, সমাজ কল্যাণ সম্পাদক দুলাল কৃষ্ণ সাহা নির্বাচিত হয়েছেন।

ফোরামের নির্বাহী সদস্য নির্বাচিত হয়েছেন জনপ্রশাসন মন্ত্রণালয়ের সিনিয়র সচিব মোহাম্মদ মেজবাহউদ্দিন চৌধুরী, সাবেক সচিব  মোঃ নুরুল ইসলাম,  সাবেক সিনিয়র সচিব মোঃ কামাল হোসেন, ফাতিমা ইয়াসমিন, শরিফা খান, সাবেক সচিব মুহাম্মদ ইয়ামিন চৌধুরী, সিনিয়র সচিব মোসাম্মৎ হামিদা বেগম এবং সারোয়ার মাহমুদ, আতিয়ান নাহার, মোঃ জুলফিকার রহমান, শাহেদা খানম, সমীর কুমার বিশ্বাস, মোহাম্মদ শহিদুল হক ভূঁঞা, খুরশিদ আলম চৌধুরী, কৃষ্ণ চন্দ্র চাকমা ও সেলিমা সুলতানা।

নতুন কমিটি আগামী দিনে আমাদের নবম বিসিএস ফোরামকে আরো উজ্জীবিত করবে এবং স্মার্ট বাংলাদেশ বিনির্মাণে প্রধানমন্ত্রী শেখ হাসিনার হাতকে আরো শক্তিশালী করবে বলে আশা করি।

#

নৃপেন্দ্র চন্দ্র দেবনাথ/পাশা/মোশারফ/রেজাউল/২০২৪/১৮১৮ ঘণ্টা

তথ্যবিবরণী নম্বর: ৩৫২৬

**ভর্তুকি হ্রাস করে প্রতিষ্ঠানগুলোকে স্বাবলম্বী হতে হবে**

 **--স্থানীয় সরকার মন্ত্রী**

ঢাকা ২৬ ফাল্গুন (১০ মার্চ):

স্থানীয় সরকার, পল্লী উন্নয়ন ও সমবায় মন্ত্রী মোঃ তাজুল ইসলাম সেবা সরবরাহকারী প্রতিষ্ঠানগুলোকে আর্থিক স্বাবলম্বী হওয়ার ওপর গুরুত্ব আরোপ করে বলেছেন, টেকসই ও উন্নত সেবা প্রদান করার জন্য সেবা সরবরাহকারী বিভিন্ন প্রতিষ্ঠানের আর্থিক স্বাবলম্বী হওয়া অত্যন্ত গুরুত্বপূর্ণ। প্রাথমিকভাবে সেবা সরবরাহকারী প্রতিষ্ঠানকে ভর্তুকি দেওয়া হলেও তা দীর্ঘমেয়াদে কার্যকর কোনো সমাধান নয়। প্রতিটি প্রতিষ্ঠানকেই ধীরে ধীরে নিজের সক্ষমতা তৈরি করে শক্তিশালী অবস্থানে পৌঁছাতে হবে। প্রধানমন্ত্রী শেখ হাসিনা ২০৪১ সালের মধ্যে উন্নত বাংলাদেশের যে পথনকশা তৈরি করেছেন সেই লক্ষ্যে পৌঁছাতে গেলে এছাড়া আমাদের কোনো বিকল্প নেই।

মন্ত্রী আজ ঢাকার একটি অভিজাত হোটেলে ঢাকা ওয়াসার ২০২২-২৩ অর্থ বছরে বিল কালেকশন পুরস্কার বিতরণী অনুষ্ঠানে প্রধান অতিথির বক্তব্যে একথা বলেন।

স্থানীয় সরকার মন্ত্রী এ সময় পানি ও বিদ্যুৎ খাতে ভর্তুকি ব্যবস্থার বিপক্ষে অবস্থান নিয়ে বলেন, মানুষের আয় বৃদ্ধির জন্য আমাদের ঐক্যবদ্ধভাবে প্রচেষ্টা চালাতে হবে যাতে মানুষ বিদ্যুৎ এবং পানি নিজের টাকায় কিনে খরচ করতে পারে। তিনি কৃষিক্ষেত্রে ভর্তুকির প্রয়োজন রয়েছে উল্লেখ করে বলেন, কৃষীক্ষেত্রে আমাদের কৃষক এবং তাদের উৎপাদিত পণ্যের বিপণন ব্যবস্থা শক্তিশালী করতে হবে যাতে ভবিষ্যতে এক্ষেত্রেও আমাদের ভর্তুকি দিতে না হয়।

মোঃ তাজুল ইসলাম এ সময় ঢাকার আশপাশের নদীগুলোকে দূষণমুক্ত রাখার ওপর গুরুত্ব আরোপ করে বলেন রাজধানী ঢাকাতে বসবাসযোগ্য রাখতে হলে এই নদীগুলো দূষণমুক্ত করে এগুলোর নাব্যতা নিশ্চিত করা জরুরি।

মন্ত্রী বলেন, সুপেয় পানি মানুষের অন্যতম গুরুত্বপূর্ণ চাহিদা। ওয়াসার আগে অনেক ঘাটতি থাকলেও সেগুলোর সমাধান করে বর্তমানে ঢাকার বাসিন্দাদের পানি সরবরাহ ব্যবস্থা উন্নত হয়েছে। তিনি আরো বলেন, ঢাকাতে পাঁচ ভাগে ভাগ করে পয়ঃনিষ্কাশন ব্যবস্থাকে শক্তিশালী করার জন্য উদ্যোগ নেওয়া হয়েছে।

অনুষ্ঠানে সভাপতির বক্তব্য রাখেন ঢাকা ওয়াসার এমডি প্রকৌশলী তাকসিম এ খান এবং বিশেষ অতিথি হিসেবে বক্তব্য রাখেন স্থানীয় সরকার বিভাগের সচিব মুহম্মদ ইবরাহিম, অর্থ বিভাগের সচিব ড. মোঃ খায়রুজ্জামান মজুমদার, ঢাকা ওয়াসার বোর্ডের চেয়ারম্যান অধ্যাপক ড. সুজিত কুমার বালা।

#

নাজমুল/পাশা/সায়েম/মোশারফ/আব্বাস/২০২৪/১৮১৬ ঘণ্টা

তথ্যবিবরণী                                                                                           নম্বর : ৩৫২৫

**কোভিড-১৯ সংক্রান্ত সর্বশেষ প্রতিবেদন**

ঢাকা ২৬ ফাল্গুন (১০ মার্চ):

          স্বাস্থ্য অধিদপ্তরের তথ্যানুযায়ী শনিবার সকাল ৮টা থেকে আজ রবিবার সকাল ৮টা পর্যন্ত ২৪ ঘণ্টায় দেশে ৩২ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার ৫ দশমিক ৪৫ শতাংশ। এ সময় ৫৮৭ জনের নমুনা পরীক্ষা করা হয়েছে।

          গত ২৪ ঘণ্টায় কোভিড-১৯ আক্রান্ত হয়ে কেউ মারা যায়নি। এ পর্যন্ত ২৯ হাজার ৪৯২ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ২০ লাখ ১৫ হাজার ৯১৪ জন।

#

দাউদ/পাশা/সায়েম/মোশারফ/আব্বাস/২০২৪/১৭১৮ ঘণ্টা

তথ্যবিবরণী নম্বর: ৩২২৪

**রমজানে মানুষকে জিম্মি করে কেউ রেহাই পাবে না**

 **---বস্ত্র ও পাট মন্ত্রী**

ঢাকা ২৬ ফাল্গুন (১০ মার্চ):

রমজান মাসে মানুষকে জিম্মি করলে কেউ রেহাই পাবে না বলে হুঁশিয়ারি দিয়েছেন বস্ত্র ও পাট মন্ত্রী এডভোকেট জাহাঙ্গীর কবির নানক।

আজ শ্যামলী মাঠের সামনে রমজান উপলক্ষ্যে মাসব্যাপী সুলভমূল্যে নিত্যপ্রয়োজনী দ্রব্যাদি বিক্রি কার্যক্রম উদ্বোধন অনুষ্ঠানে মন্ত্রী একথা বলেন।

মন্ত্রী বলেন, যে বাজারদর রমজান মাসের সদগাহ জারি হওয়ার কথা, সে জায়াগা থেকে উল্টো মানুষকে জিম্মি করে উপার্জনের পথ বেছে নিয়েছে তাদেরকে আমি একটি সতর্কবাণী দিলাম-সরকারের সঙ্গে চ্যালেঞ্জ করে কেউ রেহাই পাবে না।

জাহাঙ্গীর কবির নানক বলেন, আমি স্থানীয় সরকার ও সমবায় প্রতিমন্ত্রী থাকাকালে বাজারের সম্পর্কে প্রচন্ড অবহিত ছিলাম। বাজার সম্পর্কে আমার ধারণা হয়েছে। কুমিল্লার নিমসার বাজার থেকে আমরা যখন ১০ টাকা দিয়ে কৃষকের কাছ থেকে একটা ফুলকপি কিনি সেটি যখন কারওয়ান বাজার হয়ে নিউমার্কেট বা টাউন হল মার্কেট আসে তখন এটি ৫০ টাকা হয়ে যায়। কৃষক পেল ১০ টাকা আর বিক্রি হলো ৫০ টাকা, মাঝখানে যে সুভঙ্করের ফাঁকি, মাঝখানে যে বিরাট ব্যবধান, এটা আশ্চর্যজনক ব্যবধান।

বস্ত্র ও পাট মন্ত্রী বলেন, আমাদেরকে জনগণ দীর্ঘদিন পর্যন্ত ক্ষমতায় রেখেছেন। প্রধানমন্ত্রীর বাজারদর নিয়ে বারবার সতর্ক করেছেন। বারবার কঠিন বার্তা দিচ্ছেন। অন্যান্য সংসদ সদস্যদেরকে অনুরোধ করে আওয়ামী লীগের এই সভাপতিমণ্ডলীর সদস্য বলেন যে, জনগণ ১৫ বছর আমাদেরকে ক্ষমতায় রেখেছে, সেই জনগণের জন্য আমাদেরকে একটি মাস পরিশ্রম করতে হবে, আমরা জনগণের জন্য, জনগণ আমাদের জন্য।

"আমাদের দেশে মানুষের নৈতিকতা মানবিকতার কিছু পরিবর্তন হয়ে গেছে। রমজান মাসে বিভিন্ন মুসলিম দেশে বাজারদর কমে যায়। আমার দেশের ব্যবসায়ীরা মনে করে রোজার মাসে মাহে রমজানকে জিম্মি করে তারা উপার্জনের পথ বেছে নেয়।"

এই সরকারের পতন না পর্যন্ত তাদের আন্দোলন চালিয়ে যাবে বিএনপি নেতা মির্জা আব্বাসের বক্তব্যের জবাবে তিনি বলেন, এই কথা শুনতে শুনতে আমাদের কান জ্বালাপালা হয়ে গেছে। সাধারণ জনগণের কাছে এটি একটি হাস্যকর কথায় পরিণত হয়েছে। এ সময় স্থানীয় আওয়ামী লীগ ও সহযোগী সংগঠনের নেতাকর্মীরা উপস্থিত ছিলেন।

#

সৈকত/পাশা/সায়েম/মোশারফ/আব্বাস/২০২৪/১৮৫২ ঘণ্টা

তথ্যবিবরণী নম্বর: ৩৫২৩

**মাঠ পর্যায়ের কর্মকর্তাদের নিষ্ঠা ও দক্ষতার সাথে দায়িত্ব পালন করতে হবে**

 **-পল্লী উন্নয়ন ও সমবায় প্রতিমন্ত্রী**

সিলেট, ২৬ ফাল্গুন (১০মার্চ):

 পল্লী উন্নয়ন ও সমবায় প্রতিমন্ত্রী মোঃ আব্দুল ওয়াদুদ বলেছেন,পল্লী উদ্যোক্তা তৈরির লক্ষ্যে মাঠ পর্যায়ের কর্মকর্তাদের নিষ্ঠা ও দক্ষতার সাথে দায়িত্ব পালন করতে হবে। প্রতিমন্ত্রী বলেন, স্বনির্ভর পল্লী গড়ার জন্য জাতির পিতা বঙ্গবন্ধু শেখ মুজিবুর রহমান আমৃত্যু সংগ্রাম করে গেছেন। স্বনির্ভর পল্লী গড়তে হলে পল্লী উদ্যোক্তা তৈরি করতে হবে।

 প্রতিমন্ত্রী আজ সিলেটের খাদিমনগরে বাংলাদেশ পল্লী উন্নয়ন প্রশিক্ষণ ইনস্টিটিউট (বিআরডিটিআই) মিলনায়তনে নবম ও দশম গ্রেডভুক্ত কর্মকর্তাদের দু’মাসব্যাপী বুনিয়াদি প্রশিক্ষণের উদ্বোধন অনুষ্ঠানে প্রধান অতিথির বক্তৃতায় এসব কথা বলেন।

 আব্দুল ওয়াদুদ আরো বলেন, ১৯৭০ সালের সাধারণ নির্বাচনে বঙ্গবন্ধুর নির্বাচনি ইশতেহারে ঘোষণা করা হয়েছিলো, এই দেশটাকে নিজেরা স্বাধীন করবো, নিজেরা পরিচালনা করবো এবং দেশটি হবে সমবায় ভিত্তিক, সমতা ভিত্তিক। সবার লক্ষ্য একটাই হবে দেশের মানুষের উন্নয়ন। প্রতিমন্ত্রী সকলকে যার যার অবস্থান থেকে দায়িত্ব পালন করে বঙ্গবন্ধু কন্যা শেখ হাসিনার নেতৃত্বে স্মার্ট বাংলাদেশ গড়ার আহ্বান জানান।

 বাংলাদেশ পল্লী উন্নয়ন বোর্ডের মহাপরিচালক আ: গাফফার খানের সভাপতিত্বে আয়োজিত অনুষ্ঠানে প্রতিষ্ঠানটির ঊর্ধ্বতন কর্মকর্তাবৃন্দ উপস্থিত ছিলেন।

#

হাবিব/ফাতেমা/রবি/সাজ্জাদ/আলী/মাসুম/২০২৪/১৩১০ ঘণ্টা

তথ্যবিবরণী নম্বর : ৩৫২২

**ভ্রাম্যমাণ আদালতের মাধ্যমে সাংবাদিককে কারাদণ্ড প্রদানের ঘটনা**

**সুষ্ঠু তদন্তের ওপর জোর দিয়েছেন তথ্য ও সম্প্রচার প্রতিমন্ত্রী**

ঢাকা, ২৬ ফাল্গুন (১০ মার্চ):

তথ্য ও সম্প্রচার প্রতিমন্ত্রী মোহাম্মদ আলী আরাফাত ভ্রাম্যমাণ আদালতের মাধ্যমে দৈনিক দেশ রূপান্তরের শেরপুর জেলার নকলা উপজেলা সংবাদদাতা শফিউর রহমান রানাকে কারাদণ্ড প্রদানের ঘটনার সুষ্ঠু তদন্তের ওপর জোর দিয়েছেন। প্রতিমন্ত্রী বিষয়টি নিয়মিত পর্যবেক্ষণ করছেন। তিনি এ বিষয়ে প্রধান তথ্য কমিশনার মোঃ আব্দুল মালেকের সাথেও কথা বলেছেন ।

প্রধান তথ্য কমিশনার প্রতিমন্ত্রীকে জানান, তথ্য অধিকার আইন, ২০০৯ অনুযায়ী এ বিষয়ে তদন্তের জন্য তথ্য কমিশনার শহীদুল আলম ঝিনুক আজ শেরপুর জেলার নকলা উপজেলাসহ সংশ্লিষ্ট এলাকায় যাবেন। আগামীকাল তথ্য কমিশনে তার প্রতিবেদন জমা দেওয়ার কথা রয়েছে। গত ৭ মার্চ একটি জাতীয় দৈনিকের প্রথম পৃষ্ঠায় ‘তথ্য চেয়ে আবেদন করে দেশ রূপান্তরের সাংবাদিক জেলে’ শিরোনামে প্রকাশিত সংবাদের প্রেক্ষিতে তথ্য কমিশন থেকে তথ্য অধিকার আইনের ২৫(৫) ধারা অনুযায়ী বিষয়টি সুষ্টু তদন্তের জন্য তথ্য কমিশনার শহীদুল আলম ঝিনুককে দায়িত্ব দেয়া হয়।

প্রকাশিত সংবাদে বলা হয়, শেরপুর জেলার নকলা উপজেলার দেশ রূপান্তর পত্রিকার সংবাদদাতা একই উপজেলার উপজেলা নির্বাহী কর্মকর্তার কাছে তথ্য অধিকার আইনে তথ্য চেয়ে আবেদন করলে তাকে ভ্রাম্যমাণ আদালত বসিয়ে ৬ মাসের কারাদণ্ড দেয়া হয়।

#

ইফতেখার/ফাতেমা/রবি/সাজ্জাদ/মাসুম/২০২৪/১১৪০ ঘণ্টা